জোসেলিন জোসিয়া

জোসেলিন জোসিয়া (৭ জানুয়ারি ১৯৪২ – ১৮ আগস্ট ২০০৩) ছিলেন একজন ফরাসি গায়িকা, গীতিকার এবং শিশু অধিকারের প্রবক্তা। তিনি তার কালজয়ী গান "বন ভয়েজের" জন্য সবচেয়ে বেশি পরিচিত।

১৯৫৮ থেকে ১৯৮০ সাল পর্যন্ত তার লক্ষ লক্ষ রেকর্ড বিক্রি হয় এবং তিনি বিশ্বের সবচেয়ে বিখ্যাত মিউজিক হলগুলোতে সঙ্গীত পরিবেশন করেন। ১৯৮৮ সালে তিনি একটি অলাভজনক শিশু অধিকার সংস্থা 'ফেডারেশন ফর দ্য ডিক্লারেশন অফ দ্য রাইটস অফ চিলড্রেন' প্রতিষ্ঠা করেন।

 জীবনী 
মাত্র ১৭ বছর বয়সে জোসিয়ার জীবনের মোড় ঘুরে যায়, যখন তিনি প্যারিস অলিম্পিয়াতে আয়োজিত "লেস নং ১ দে দেমেইন"  নামক মেধা অন্বেষণ প্রতিযোগিতায় অংশ নেন। সেখানে তিনি তার বিখ্যাত গান "বন ভয়েজ" গেয়ে প্রথম স্থান অধিকার করেন এবং পুরস্কার হিসেবে একটি গাড়ি ও রেকর্ডিং চুক্তি লাভ করেন। সেই সাথে তিনি কিংবদন্তি ফরাসি গায়িকা এডিথ পিয়াফের দৃষ্টি আকর্ষণ করতে সক্ষম হন, যিনি ওই প্রতিযোগিতার সভাপতিত্ব করছিলেন। তার "বন ভয়েজ" রেকর্ডিংটি তাকে এক লহমায় সুপারস্টারের মর্যাদায় পৌঁছে দেয় এবং সারা বিশ্বে এর লক্ষ লক্ষ কপি বিক্রি হয়। তিনি পিয়াফের স্নেহধন্য হন এবং তিনবার সম্মানজনক লে কোক ডি'অর দে লা শ্যানসন ফ্রঁসেজ পুরস্কার জয় করেন। ১৯৭০-এর দশকে তিনি নিউ ইয়র্ক সিটিতে "ফ্রেঞ্চ ড্রেসিংসের" মতো জনপ্রিয় গান রচনা, প্রযোজনা ও পরিবেশনা করেন। ১৯৮০ থেকে ১৯৮৫ সাল পর্যন্ত জোসেলিন রব সিপ্রিয়ানোর সহ-মালিকানাধীন 'এল'ইতোয়াল ট্যালেন্ট এজেন্সিস' এবং 'সিইএল ম্যানেজমেন্টের' ক্লায়েন্ট ছিলেন। পরবর্তীতে তিনি ক্যালিফোর্নিয়ার লস অ্যাঞ্জেলেসে সিপ্রিয়ানোর সাথে পুনরায় চুক্তিবদ্ধ হন এবং সেখানে অনেক অনুষ্ঠানে বিশেষ অতিথি হিসেবে উপস্থিত থাকেন। শিশুদের কল্যাণে তিনি 'ফাউন্ডেশন ফর দ্য ডিক্লারেশন অফ দ্য রাইটস অফ চিলড্রেন' নামে একটি আন্তর্জাতিক দাতব্য সংস্থা প্রতিষ্ঠা করেন। শিশুদের জন্য তার প্রচেষ্টার অংশ হিসেবে তিনি বেভারলি উইলশায়ার হোটেলে আয়োজিত 'ফ্রেন্ডস অফ শেবা গালাতে' ল্যারি কিং, নাটালি কোল এবং ক্রেনশ এলিট গায়কদের সাথে সঙ্গীত পরিবেশন করেছিলেন।

 মৃত্যু 
তিনি ২০০৩ সালের ১৮ আগস্ট ৬১ বছর বয়সে স্তন ক্যান্সারে আক্রান্ত হয়ে মৃত্যুবরণ করেন।

 ডিস্কোগ্রাফি 

১৯৫৮ – বন ভয়েজ
১৯৫৮ – লেস জিটান্স – ভলিউম ২
১৯৫৮ – লে কোক দে লা শ্যানসন ফ্রঁসেজ (সংকলন)
১৯৫৮ – শ্যানসন প্যারেড ভলিউম ১ (সংকলন)
১৯৫৯ – পুর পিউ কু'অন এম'এইম – ভলিউম ৩
১৯৬০ – নত্রে কনসার্তো – ভলিউম ৫
১৯৬০ – নং ২০ (সোনারামা)
১৯৬০ – ল'আর্লেকুইন দে তোলেদো – ভলিউম ৪
১৯৬১ – টন আদিয়ু
১৯৬২ – লা প্লাস হতে কলিন
১৯৬৩ – তোত সে সাইত উন জুর
১৯৬৪ – ইল নে ফালেইত পাস
১৯৬৭ – কমে লেস অত্র
১৯৭০ – দুয়া দুয়া
১৯৮০ – সি তোস লেস জে ত'এইম

 ট্যুর এবং পারফরম্যান্স 

১৯৫৭ – এল'অলিম্পিয়া মিউজিকোরামা
১৯৫৮ – এল'অলিম্পিয়া মিউজিকোরামা
১৯৫৮ – ক্যাসিনো এস্টোরিল, পর্তুগাল
১৯৫৯ – ববিনো–গাই বিয়ার্ট
১৯৫৯ – এল'অলিম্পিয়া মিউজিকোরামা
১৯৫৯ – এল'অলিম্পিয়া-মারি জে নিউভিল
১৯৫৯ – আলকাজার দে মার্সেই
১৯৫৯ – বাল দু মৌলিন রুজ
১৯৬০ – আলহামব্রা-ডিস্কোরামা
১৯৬০ – ববিনো–দারিও মোরেনো
১৯৬০ – আলহামব্রা-ডিস্কোরামা
১৯৬০ – ববিনো-হেনরি সালভাদর
১৯৬১ – আলহামব্রা-নিকোল ক্রোইসিল
১৯৬২ – এ.বি.সি.-দারিও মোরেনো
১৯৬৩ – আলহামব্রা-ডিস্কোরামা
১৯৬৪ – কনসার্ট প্যাকরা
১৯৬৬ – ববিনো

 তথ্যসূত্র 

 বহিঃসংযোগ 

দাপ্তরিক ওয়েবসাইট

বিষয়শ্রেণী:১৯৪২-এ জন্ম
বিষয়শ্রেণী:২০০৩-এ মৃত্যু
বিষয়শ্রেণী:ক্যালিফোর্নিয়ায় স্তন ক্যান্সারে মৃত্যু
বিষয়শ্রেণী:শিশু অধিকার কর্মী
বিষয়শ্রেণী:ফরাসি নারী মানবাধিকার কর্মী
বিষয়শ্রেণী:ফরাসি নারী গীতিকার
বিষয়শ্রেণী:ফরাসি গীতিকার
বিষয়শ্রেণী:গ্রেটার লস অ্যাঞ্জেলেসের সঙ্গীতশিল্পী
বিষয়শ্রেণী:জন্মস্থান অনুপস্থিত
বিষয়শ্রেণী:বিংশ শতাব্দীর ফরাসি নারী গায়িকা